கேள்வி: டி. ஏ. ஜெயலட்சுமி பற்றி விளக்கவும்.
பதில்: டி. ஏ. ஜெயலட்சுமி (''T. A. Jayalakshmi'', இறப்பு: 2012) பழம்பெரும் தமிழ்த் திரைப்பட, நாடக மற்றும் நாட்டிய நடிகை ஆவார்.
கேள்வி: டி. ஏ. ஜெயலட்சுமி - வாழ்க்கைக் குறிப்பு பற்றி விளக்கவும்.
பதில்: ஜெயலட்சுமி தமிழ்நாடு, காரைக்கால் அடுத்த திருமலைராஜன்பட்டினம் முதலியார் வகுப்பில் பிறந்தார். தனது மூன்றாவது அகவையிலேயே தாயையும், உடன்பிறந்த ஒரே தம்பியையும் இழந்தார். இந்த அதிர்ச்சியைத் தாங்காமல் தந்தையும் வீட்டை விட்டு வெளியேறி விட்டார். ஜெயலட்சுமி தனது பாட்டியாரின் ஆதரவில் வளர்ந்தார். ஏழு வயதில் பரத நாட்டியத்தை நட்டுவாங்கம் இருந்த தனது சிற்றப்பாவிடம் கற்றுக் கொள்ள ஆரம்பித்தார். திருமலைராயன் பட்டணத்தில் இருந்து சிறிது காலம் சிதம்பரம் ஆறாம் வகுப்பு வரை படித்து விட்டு மீண்டும் தனது ஊருக்குத் திரும்பினார். அச்சமயத்தில் யாழ்ப்பாணம் இருந்து சபாரத்தினம் பிள்ளை என்பவர் அங்கு வந்து குடியேறினார். அவர் சிறுமி ஜெயலட்சுமி மீது அபிமானம் கொண்டு தனது குழந்தையென மதித்து வளர்த்து வந்தார். தனது எட்டாவது வயதில் தஞ்சாவூரில் தஞ்சை ஆட்சியர் முன்னிலையில் நடனமாடிப் பரிசு பெற்றார். தொடர்ந்து பல இடங்களில் நடனமாட சந்தர்ப்பம் கிடைத்தது. ஜெயலட்சுமிக்கு 12 வயதாகும் போது, சபாரத்தினம் பிள்ளை யாழ்ப்பாணத்திற்குத் திரும்பி விடவே ஜெயலட்சுமி மீண்டும் பாட்டி வீட்டிலேயே வளர வேண்டியதாயிற்று. அந்நேரத்தில் வழுவூர் பி. இராமையா பிள்ளை சென்னையில் இருந்து அங்கே வந்திருந்தார். அவர் ஜெயலட்சுமியை தன்னுடன் சென்னைக்கு அழைத்து வந்து ஜுப்பிட்டர் பிக்சர்சாரிடம் அறிமுகப்படுத்தினார். அச்சமயம் அவர்கள் கண்ணகி (திரைப்படம்) (1942) திரைப்படத்தைத் தயாரித்துக் கொண்டிருந்தார்கள். இதற்கு ராமையா பிள்ளையே நடன ஆசிரியராக இருந்தார். மாதவி வீட்டில் கோவலன் முன்னிலையில் ''அதிரூபமான பெண் உமக்கேற்பவே நடப்பாள், அழைத்து வரவா சுவாமி'' என்ற பதத்திற்கு பாவம் (பரதநாட்டியம்) பிடிப்பது போல ஆடும் பாத்திரத்தில் நடிக்க வாய்ப்புக் கிடைத்தது. அடுததாக, குபேர குசேலா, கன்னட ''ஹரிச்சந்திரா'', பிரபாவதி ஆகிய படங்களில் நடனமாடினார். ஜகதலப் பிரதாபன் (திரைப்படம்) (1944) திரைப்படத்தில் உப நடிகையாகத் தோன்றி நடித்தார். தொடர்ந்து ஹரிதாஸ் (1944 திரைப்படம்) (1944) திரைப்படத்தில் கங்காதேவியாகவும், சௌ சௌ (1945) படத்தில் செவிலியாகவும், ஸ்ரீ வள்ளி (1945 திரைப்படம்) (1945) படத்தில் மெல்லியாகவும் தோன்றி நடித்தார். அதன் பின்னர் கிட்டத்தட்ட ஓராண்டு காலம் என். எஸ். கே நாடகக் குழுவில் இணைந்து நாடகங்களில் நடித்தார். ''இழந்த காதல்'', ''கிருஷண லீலா'', ''மனோகரா'' ஆகிய நாடகங்களில் சிறப்பாக நடித்து புகழ் பெற்றார். ஒரு முறை நாடகம் பார்க்க வந்திருந்த ஏ. வி. மெய்யப்பச் செட்டியார் தனது நாம் இருவர் திரைப்படத்தில் கதாநாயகியாக நடிக்கும் வாய்ப்பை ஜெயலட்சுமிக்கு வழங்கினார். இப்படம் அவருக்கு நட்சத்திரப் பதவியை வழங்கியது. நாம் இருவருக்குப் பிறகு பைத்தியக்காரன் (திரைப்படம்) (1947) படத்தில் நடனமாடினார். பிழைக்கும் வழி (1948) படத்தில் கதாநாயகியாக நடித்தார். தொடர்ந்து பாரிஜாதம், நவஜீவனம் ஆகிய படங்களில் நடித்தார்.
கேள்வி: டி. ஏ. ஜெயலட்சுமி - தனிப்பட்ட வாழ்கை பற்றி நீங்கள் என்ன அறிந்துள்ளீர்கள்?
பதில்: ஏவிஎம் நிறுவனத்தில் தயாரிப்பு நிருவாகியாக பணிபுரிந்துவந்த ''வசு மேனன்'' என்பவரை ஜெயலட்சுமி மணந்துகொண்டார். அதன் பிறகு நடிப்பு வாழ்கையில் இருந்து விலகினார்.அன்றைய நாயகிகள், டி. ஏ. ஜெயலட்சுமி சுதந்திரச் சிறகு!, கட்டுரை ஆர். சி. ஜெயந்தன், இந்து தமிழ் திசை சித்திரை மலர் 2021 பக்கம்: 183
கேள்வி: டி. ஏ. ஜெயலட்சுமி - நடித்த திரைப்படங்கள் பற்றி நீங்கள் என்ன அறிந்துள்ளீர்கள்?
பதில்: * கண்ணகி (திரைப்படம்) (1942) *குபேர குசேலா (1943) *ஹரிச்சந்திரா (கன்னடம்) *பிரபாவதி *ஜகதலப் பிரதாபன் (திரைப்படம்) (1944) *ஹரிதாஸ் (1944 திரைப்படம்) (1944) *சௌ சௌ (1945) *ஸ்ரீ வள்ளி (1945 திரைப்படம்) (1945) *நாம் இருவர் (1947) *பைத்தியக்காரன் (திரைப்படம்) (1947) *பிழைக்கும் வழி (1948) *நவஜீவனம் (1949) *பாரிஜாதம் (1950) *கலாவதி (திரைப்படம்) (1951) *உண்மையின் வெற்றி (1951) *வனசுந்தரி (1951) *வளையாபதி (திரைப்படம்) (1952)
கேள்வி: டி. ஏ. ஜெயலட்சுமி - மறைவு என்பது என்ன?
பதில்: நடிகை டி. ஏ. ஜெயலட்சுமி 2012 ஆம் ஆண்டில் தனது 85வது அகவையில் காலமானார்.